CELEX: 62015CN0608
Language: hu
Date: 2015-11-17 00:00:00
Title: C-608/15. P. sz. ügy: A Törvényszék (harmadik tanács) T-82/13. sz., Panasonic Corp. és MT Picture Display Co. Ltd kontra Európai Bizottság ügyben 2015. szeptember 9-én hozott ítélete ellen a Panasonic Corp. által 2015. november 17-én benyújtott fellebbezés

25.1.2016   
            
            
               HU
            
            
               Az Európai Unió Hivatalos Lapja
            
            
               C 27/23
            
         A Törvényszék (harmadik tanács) T-82/13. sz., Panasonic Corp. és MT Picture Display Co. Ltd kontra Európai Bizottság ügyben 2015. szeptember 9-én hozott ítélete ellen a Panasonic Corp. által 2015. november 17-én benyújtott fellebbezés
   (C-608/15. P. sz. ügy)
   (2016/C 027/27)
   Az eljárás nyelve: angol
   
      Felek
   
   
      Fellebbező: Panasonic Corp. (képviselők: R. Gerrits, advocaat, M. Hoskins QC, M. Gray, Barrister)
   
      A többi fél az eljárásban: Európai Bizottság, MT Picture Display Co. Ltd
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               helyezze hatályon kívül a Törvényszék ítéletét: (i) amennyiben az ítélet megállapította, hogy az EUMSZ 101. cikk és az EGT-Megállapodás 53. cikke alkalmazására vonatkozó eljárásban (COMP/39.437 – „Televízió- és számítógépmonitor-képcsövek”-ügy) 2012. december 5-én hozott C(2012) 8839 végleges bizottsági határozat a 2003. február 10-ét megelőző időszak vonatkozásában nem sértette meg a Panasonic védelemhez való jogát és meghallgatáshoz való jogát; és/vagy (ii) amennyiben az ítélet elmulasztotta egészben vagy részben megsemmisíteni a határozat 1. cikke (2) bekezdésének c) és e) pontjában foglalt azon megállapítást, amely szerint a Panasonic és az MTPD a 2003. április 1-jétől2006. június 12-ig terjedő időszakban részt vett a jogsértésben;
            
         
               —
            
            
               semmisítse meg: (i) a határozat 1. cikke (2) bekezdésének c) pontját, amennyiben az megállapította, hogy a Panasonic 1999. július 15-től2003. február 10-ig részt vett a CPT-kartellben; és/vagy (ii) a határozat 1. cikke (2) bekezdésének c) és e) pontját a 2003. április 1-jétől2006. június 12-ig terjedő időszak tekintetében;
            
         
               —
            
            
               csökkentse a határozat 2. cikke (2) bekezdésének f) pontjában kiszabott bírságot; és/vagy törölje és/vagy a megfelelő mértékben csökkentse tovább a Panasonic-kal és az MTPD-vel szemben a határozat 2. cikke (2) bekezdésének h) pontjában és 2. cikke (2) bekezdésének i) pontjában kiszabott bírságokat azon mértékhez képest, amelyet az ítélet a Panasonic esetében 82 826 000 euróban, az MTPD esetében pedig 7 530 000 euróban állapított meg; továbbá vagy másodlagosan
            
         
               —
            
            
               a jogszabályokkal összhangban lefolytatandó további vizsgálat érdekében az ügyet utalja vissza a Törvényszékhez;
            
         
               —
            
            
               az Európai Bizottságot kötelezze a Panasonic részéről a jelen fellebbezéssel összefüggésben felmerült költségek viselésére.
            
         
      Jogalapok és fontosabb érvek
   
   
               1.
            
            
               Első jogalap: a Törvényszék tévesen állapította meg, hogy a Bizottság eleget tett a kötelezettségének azáltal, hogy a kifogásközlésben a Panasonic-kal szembeni alapvető elemeket fejtette ki, ideértve azon körülményt is, amelynek alapján azt állította, hogy a Panasonic tudott a CPT-kartell egészéről. A Törvényszék tévesen alkalmazta a jogot, amikor megállapította, hogy elegendő, ha a Bizottság a jogsértés egyik alapvető elemét a kifogásközlésben implicit módon, de magától értetődően kifejti.
            
         
               2.
            
            
               Második jogalap: a Törvényszéknek ugyanazt a jogorvoslatot kellene biztosítania a Panasonic-nek és az MTPD-nek, mint amely a Toshiba Corporation-nek (a továbbiakban: Toshiba) biztosítható bármely olyan kereset keretében, amelyet azon időszak vonatkozásában nyújthat be, amelynek tekintetében a Bizottság a Toshibát a Panasonic-kal és az MTPD-vel egyetemlegesen felelősnek nyilvánította. A T-104/13. sz., Toshiba kontra Bizottság ügyben a Törvényszék megállapította, hogy az MTPD közös vállalkozás által tanúsított jogellenes magatartás Panasonic-nak való betudását illetően a határozat bármilyen megsemmisítése vagy megváltoztatása a Toshibára is kihat. Következésképpen a Panasonic azt állítja, hogy amennyiben a Toshiba kérelme alapján a Bíróság hatályon kívül helyezné a Törvényszék ítéletét annyiban, amennyiben az nem semmisítette meg a határozatot és/vagy nem törölte vagy csökkentette a bírságot azon időszak vonatkozásában, amelynek kapcsán a határozat a Toshibát a Panasonic-kal és az MTPD-vel egyetemlegesen felelősnek nyilvánította, a Törvényszék akkor is tévesen járt volna el, amikor a Panasonic-nak és az MTPD-nek nem biztosította ugyanazt a jogorvoslatot, mint amelyet a Toshibának kellett volna biztosítania.